Document ID: /roh_data/filtered/fineweb-2-filterrobots_roh.jsonl.gz/26986

La staziun da Glion vegn renovada el decurs dals proxims onns per var 30 milliuns francs.
Ils recurs inoltrads na stoppian dentant betg exnum retardar quests plans, ha Ebinger ditg. Quai surtut pervia da la planisaziun tecnica cumplexa, che na saja anc betg finida dal tut.Las bleras lavurs èn planisadas per ils onns 2017-2018. L'onn 2019 duess tut esser a fin.
La staziun da Glion duai vegnir pli segira
La situaziun da la staziun da viafier a Glion na cuntenta gia daditg betg pli. La staziun n'è betg adattada per persunas cun impediments.
Plinavant ston las persunas ir sur ils binaris per contonscher ils perruns. La pli impurtanta staziun da la Viafier retica en Surselva duai ussa survegnir ina cumparsa moderna cun sutpassadi ed uschia daventar pli segira.